Το ***Τορμπάαζ*** (μτφρ. Μαύρο Γεράκι) είναι μια ινδική χίντι ταινία δράσης του 2020, σε σκηνοθεσία του Γκιρίς Μαλίκ.  Ο Σαντζάι Ντουτ παίζει τον ρόλο ενός επαγγελματία γιατρού ο οποίος έχασε τη γυναίκα και τον γιο του, ενώ ήταν τοποθετημένος στην Ινδική Πρεσβεία στην Καμπούλ, ενώ άλλους εξέχοντες χαρακτήρες υποδύονται οι Ναργκίς Φαχρί και Ραχούλ Ντεβ.  *Το Torbaaz* είχε προγραμματιστεί να κυκλοφορήσει στις κινηματογραφικές αίθουσες νωρίτερα, κάτι που δεν μπόρεσε να συμβεί εξαιτίας της πανδημίας COVID-19, μετά την οποία οι παραγωγοί επιβεβαίωσαν τη σύμβαση διανομής του με το δίκτυο Netflix. Η πρεμιέρα της ταινίας πραγματοποιήθηκε στο Netflix στις 11 Δεκεμβρίου 2020.

Πλοκή
-----

Η ταινία αναφέρεται έχει ως κεντρικό της θέμα μια ομάδα παιδιών που είναι βομβιστές αυτοκτονίας στο Αφγανιστάν, τα οποία έχουν εκπαιδευτεί για να πιστεύουν ότι η δολοφονία του εχθρού θα οδηγήσει στην αρετή και τη δόξα στη μετά θάνατον ζωή.

Ηθοποιοί
--------

* Σαντζάι Ντουτ ως Νασίρ
* Ναργκίς Φαχρί ως Αγιέσα
* Ραχούλ Ντεβ ως Καζάρ
* Γκάβι Τσαχάλ ως Σαριγιάρ Χαν
* Κουγουαρτζίτ Τσοπράα ως Χαμπιμουλάχ
* Χουμαγιούν Σαμς Χαν ως Ραγού
* Ραχούλ Μίτρα ως Κολ Χαν
* Ρακσίτ Γουαχί ως Ντουαλατζαάχι
* Πριγιάνκα Βέρμα ως Μίρα
* Βανς Σαγιανί ως ένα από τα αγόρια της ομάδας
* Ρόκι Ράινα ως Αμπντουλάχ

Παραγωγή
--------

Η παραγωγή της ταινίας *Torbaaz* ανακοινώθηκε για πρώτη φορά τον Σεπτέμβριο του 2016.  Η Nargis Fakhri επιλέχθηκε για τον πρωταγωνιστικό ρόλο δίπλα στον Σαντζάι Ντουτ. 

Τα γυρίσματα της ταινίας ξεκίνησαν τον Δεκέμβριο του 2017.  Μετά τα γυρίσματα στο Αφγανιστάν, το *Torbaaz* γυρίστηκε κυρίως στο Μπισκέκ της Κιργιζίας. Πρόκειται για την πρώτη ινδική ταινία που γυρίζεται στην Κιργιζία. 

Ανάμεσα σε άλλες τοποθεσίες γυρισμάτων, είναι το Μουμπάι, το Μανάλι (Χιμάτσαλ Πραντές) και το Παντζάμπ της Ινδίας.

Κυκλοφορία
----------

Η ταινία *Torbaaz* είχε προγραμματιστεί αρχικά να κυκλοφορήσει στους κινηματογράφους τον Μάιο του 2019, αλλά η πρεμιέρα της αναβλήθηκε για τα μέσα του 2020. Λόγω όμως της αρχής της πανδημίας COVID-19, η ταινία δεν μπόρεσε να κυκλοφορήσει ούτε εκείνη την εποχή, επειδή οι κινηματογραφικές αίθουσες είχαν κλείσει.  Τον Ιούλιο του 2020, αποφασίστηκε ότι το *Torbaaz* θα κυκλοφορήσει απευθείας στο διαδίκτυο. Έτσι η ταινία κυκλοφόρησε στις 11 Δεκεμβρίου 2020 από το Netflix, το οποίο αγόρασε τα ψηφιακά δικαιώματα καθώς και τα δικαιώματα διανομής της.

Υποδοχή
-------

Ο Πραθιούς Παρασουραμάν από το Film Companion γράφει: «Ένα μακρινό βλέμμα ζωντανεύει αυτή την ταινία διάρκειας 2 ωρών που διαδραματίζεται στο Αφγανιστάν - ξεκινά με πλάνα γυρισμένα με ντρόουν τα οποία δείχνουν μια παρθέναα ευλογημένη πόλη, στη σκιά του Hindu Kush, και διατηρεί αυτή την απόσταση για το υπόλοιπο της ταινίας. Οι μάχες με όπλα και οι βομβιστικές εκρήξεις διαδραματίζονται σε ασφαλή απόσταση μακριά από την κάμερα - ως θεατή, δεν σε κάνουν ποτέ να νιώθεις ότι βρίσκεσαι στο βάθος της κατάστασης".

Παραπομπές
----------


1. 1 2 3  «Sanjay Dutt to play army officer in his next» (στα αγγλικά). *The Indian Express*. 17 September 2016.. Ανακτήθηκε στις 19 September 2016.
2. ↑  «Sanjay Dutt To Play Army Officer In His Next Film 'Torbaaz'» (στα αγγλικά). *The Huffington Post*. 17 September 2016. Αρχειοθετήθηκε από το πρωτότυπο στις 2017-01-22.. Ανακτήθηκε στις 19 September 2016.
3. 1 2  «Sanjay Dutt is on the journey of redemption in Torbaaz, film to premiere on Netflix on December 11». *Bollywood Hungama* (στα Αγγλικά). 21 Νοεμβρίου 2020. Ανακτήθηκε στις 21 Νοεμβρίου 2020.
4. ↑  «Nargis Fakhri cast opposite Sanjay Dutt in upcoming action thriller titled Torbaaz - Entertainment News, Firstpost». *Firstpost*. 11 Δεκεμβρίου 2017.
5. ↑  «Nargis Fakhri to star opposite Sanjay Dutt in 'Torbaaz' - Movies to look forward to». *The Times of India*.
6. ↑  «Pic: Nargis Fakhri and Sanjay Dutt shoot in Kyrgyzstan for 'Torbaaz'» (στα αγγλικά). *The Times of India*. 21 December 2017.. Ανακτήθηκε στις 26 December 2017.
7. ↑  *Torbaaz (2020)* στο Netflix Επεξεργασία στα Wikidata
8. ↑  Parasuraman, Pratyush (11 Δεκεμβρίου 2020). «Torbaaz Movie Review». *Film Companion*. Ανακτήθηκε στις 23 Δεκεμβρίου 2020.